《新凉》
宋代·舒岳祥

惭愧秋风慰白须，夜凉早已入籧篨。
白莲社里几人在，黄菊尊籧万事疏。
老妇自欣瓶有粟，儿童休恨食无鱼。
故园红桂通消息，定有新诗一起予。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。